| Івуарыйскі канфлікт |
| --- |
| ✰ **Першая вайна** • «Аднарог» • Беларускае найміцтва • Ліна-Маркусі • Банк BCEAO • Аперацыя ААН • Лістапад 2004 года • Прэторыя • Уагадуга • Беспарадкі 2008 года • Украінская місія • Выбары 2010 года • **Другая вайна** • Верталётны скандал • Дуэкуэ • Абіджан |

Летам і восенню 2008 года, праз паўтара года пасля завяршэння Першай Івуарыйскай вайны, па Кот-д’Івуары пракацілася хваля беспарадкаў, арганізаваных асобнымі атрадамі групоўкі «Новыя сілы». Ахвярамі гэтых падзей сталі прынамсі 12 чалавек, якія загінулі падчас сутыкненняў.

Перадгісторыя
-------------

19 верасня 2002 года на поўначы Кот-д’Івуара ўспыхвае ўзброенае паўстанне супраць прэзідэнта Ларана Гбагбо. Касцяком мяцежнікаў стала групоўка «Новыя сілы», а адным з лідараў — Гіём Саро. Паўстанцы захапілі ўсю поўнач краіны, але былі прыпынены французскімі войскамі, якія разам з міратворцамі ААН размясціліся ўздоўж фронту. «Новыя сілы» паспелі ўзяць каля 60% тэрыторыі дзяржавы (193 000 км²).

4 сакавіка 2007 года ва Уагадугу (Буркіна-Фасо) паміж урадам і апазіцыяй быў падпісаны мірны дагавор. Лідар «Новых сіл» Гіём Саро быў пасля прызначаны прэм’ер-міністрам і ўступіў на пасаду ў пачатку красавіка. 27 лістапада Гбагбо і Саро падпісалі яшчэ адно пагадненне, у якім прызначылі выбары на канец чэрвеня 2008 года.

У гэты ж час пачаліся мерапрыемствы па раззбраенні атрадаў паўстанцаў.

Ход падзей
----------

### Буаке (16—17 чэрвеня)

Да канца мая 2008-га 2568 баевікоў «Новых сіл» былі згрупаваны ў лагерах ля горада Буаке. Паўстанцаў апавясцілі, што ім будуць выплачаныя грашовыя сумы за раззбраенне. Аднак выдачу ўзнагароджанняў затрымалі на адзін тыдзень. Як вынік, 16 чэрвеня апазіцыянеры паднялі паўстанне, страляючы ў паветра і нападаючы на мірных жыхароў. На вуліцах ўзведзены барыкады. Прэм’ер-міністр Гіём Саро 17 чэрвеня распарадзіўся неадкладна аднавіць выплаты баевікам. Да вечара таго ж дня беспарадкі завяршыліся.

### Вавуа і Сегэлэ (28 чэрвеня)

28 чэрвеня паднялі мяцеж байцы «Новых сіл», верныя Захары Кані, які быў звольнены з групоўкі ў маі месяцы за недысцыплінаванасць. Спярша беспарадкі пачаліся ў Вавуа, а затым распаўсюдзіліся на Сегэлэ. Былі забіты трое мірных жыхароў і адзін баявік. Яшчэ адзін паўстанец атрымаў раненні. У той жа дзень беспарадкі спыніліся.

### Буаке (жнівень)

20 жніўня ў Буаке зноў успыхнула паўстанне. У ім прынялі ўдзел каля трох ста апалчэнцаў. 22 жніўня кіраўніцтву групоўкі ўдалося ўціхамірыць сваіх падначаленых.

### Сегэлэ (24 лістапада)

24 лістапада лагер «Новых сіл» у Сегэлэ падвергнуўся нападу групы невядомых. Яны вызвалілі зняволеных і паспрабавалі забраць зброю і боепрыпасы. Падчас сутычкі паўстанцы забілі восем нападнікаў.

Зноскі
------

1. ↑  Les dix commandants qui gênent Abidjan
2. ↑  «Former rebel leader takes over as Ivory Coast’s prime minister» Архівавана 8 лютага 2008. Associated Press (*International Herald Tribune*), 4 April 2007.
3. ↑  «Gbagbo calls for peace before polls», Sapa-AFP (*IOL*), 29 November 2007.
4. 1 2  "Côte d'Ivoire: nouvelle manifestation d'ex-rebelles dans leur fief à Bouaké", AFP (*L'Autre Quotidien*, Cotonou, allAfrica.com), June 19, 2008.
5. 1 2  "Côte d'Ivoire: retour au calme à Bouaké après la manifestation d'ex-rebelles" Архівавана 11 ліпеня 2011 года. AFP (Gaboneco.com), June 19, 2008.
6. ↑  "Former ICoast rebels in short-lived mutiny" Архівавана 20 мая 2011 года. AFP, June 28, 2008.
7. ↑  "Ex-rebel forces in ICoast negotiate over allowances", AFP, August 22, 2008.
8. ↑  "Nine killed in attack on ex-Ivory Coast rebel camp: army", AFP, November 25, 2008.